“แหลม ศรีสะเกษ” กระชากเข็มขัดแชมป์โลกไร้พ่ายกลับไทย!
“แหลม ศรีสะเกษ นครหลวงโปรโมชั่น” สร้างประวัติศาสตร์ โค่น “โรมัน กอนซาเลซ” ที่ยังไม่เคยแพ้ใคร พร้อมกระชากเข็มขัดแชมป์สภามวยโลก ซูเปอร์ฟลายเวทกลับไทย
20 มี.ค. 2560

“แหลม ศรีสะเกษ นครหลวงโปรโมชั่น” สร้างประวัติศาสตร์ โค่น “โรมัน กอนซาเลซ” ที่ยังไม่เคยแพ้ใคร พร้อมกระชากเข็มขัดแชมป์สภามวยโลกซูเปอร์ฟลายเวทกลับไทย
ผู้สื่อข่าวรายงานผลการแข่งขันมวยสากลชิงแชมป์โลกรุ่นซูเปอร์ฟลายเวท 115 ปอนด์ สภามวยโลก WBC ณ เมดิสันสแควร์ การ์เด้น รัฐนิวยอร์ก ประเทศสหรัฐอเมริกา ระหว่าง “แหลม ศรีสะเกษ นครหลวงโปรโมชั่น” ผู้ท้าชิงชาวไทย กับ โรมัน กอนซาเลซ แชมป์จากนิคารากัวซึ่งยังไม่เคยแพ้ใคร เกมการแข่งขันแลกหมัดกันอย่างดุเดือด จนครบ 12 ยก กรรมการ 3 ท่าน ประกาศคะแนนให้เสมอกัน 1 เสียง และให้ แหลม ศรีสะเกษ ชนะ 2 เสียง (113-113, 114-112 และ 114-112)
ส่งผลให้ ศรีสะเกษ นครหลวงโปรโมชั่น คว้าเข็มขัดแชมป์สภามวยโลกได้สำเร็จ เป็นแชมป์มวยโลก WBC รุ่นซูเปอร์ฟลายเวท 115 ปอนด์คนใหม่อย่างยิ่งใหญ่ พร้อมยัดเยียดความพ่ายแพ้ครั้งแรกในชีวิตให้กับ กอนซาเลซ ด้วย โดยแชมป์โลกคนใหม่ จะเดินทางกลับถึงประเทศไทย วันที่ 21 มี.ค.นี้ เวลาประมาณ 11.35 น.
 

 